ການທ່ອງທ່ຽວໃນເມັກຊິໂກ ຈະເລີນຮຸ່ງເຮືອງ ທ່າມກາງອາຊະຍາກໍາ (ວີດີໂອລາວ/ອັງກິດ) 
​ເມັກ​ຊິ​ໂກ​ເປັນ​ປະ​ເທດ​​ທີ່ກວ້າງ​ໃຫຍ່​ ​ແລະ​ເຖິງ​ແມ່ນ​ບາງ​ເຂດ​ຈະ​ເປັນ​ຄືດັ່ງ​​ແດນ​ສົງຄາມ ​ແຕ່​​ເຂດ​ທີ່​ເປັນຈຸດທ່ອງ​ທ່ຽວກໍ​ມັກ​ຈະ​ປອດໄພ
ຄວາມຮຸນແຮງດ້ານອາຊະຍາກໍາ ທີ່ກໍາລັງລະບາດໄປທົ່ວເມັກຊິໂກ ຢູ່ໃນຂະນະນີ້ ໄດ້ກະຕຸ້ນໃຫ້ກະຊວງຕ່າງປະເທດສະຫະລັດ ອອກຄໍາເຕືອນນັກທ່ອງຊາວອາເມຣິກັນທັງຫຼາຍ ໃຫ້ຫຼີກລ່ຽງການທ່ອງທ່ຽວໄປໃນບາງເຂດຂອງເມັກຊິໂກ ໂຮມທັງແຫຼ່ງທ່ອງທ່ຽວທີ່ມີຊື່ສຽງ ຄືເມືອງ Acapulco ແລະ Mazaltlan ນັ້ນນໍາ ເຫດການກໍ່ຄວາມຮຸນແຮງສ່ວນໃຫຍ່ແມ່ນມາຈາກພວກແກ໊ງຄ້າຢາເສບຕິດ ແຕ່ພວກທີ່ໄດ້ຮັບເຄາະຮ້າຍບາງເທື່ອກໍແມ່ນນັກທ່ອງທ່ຽວຊາວຕ່າງປະເທດ ແຕ່ເຖິງປານນັ້ນການທ່ອງທ່ຽວກໍ ຍັງຄົງເປັນອຸດສາຫະກໍາໃຫຍ່ທີ່ສຸດຂອງເມັກຊິໂກຢູ່ ຜູ້ສື່ຂ່າວວີໂອເອ Greg Flakus ລາຍງານຈາກເມືອງຕາກອາກາດທີ່ມີຊື່ສຽງ Cabo San Lucas ຂອງເມັກຊິໂກ ຊຶ່ງທອງປານຈະນໍາເອົາລາຍລະອຽດມາສະເໜີ ທ່ານ ທີ່ກອງປະຊຸມສຸດຍອດຂອງກຸ່ມ ຈີ 20 ຢູ່ເມືອງຕາກອາກາດ Los Cabos ປະເທດເມັກຊິໂກ ເມື່ອບໍ່ດົນມານີ້ ທ່ານນາງ Gloria Guevara ເລຂາກົມທ່ອງທ່ຽວຂອງເມັກຊິໂກ ໄດ້ຊົມເຊີຍ ບັນດາຜູ້ນໍາໂລກ ທີ່ໃຫ້ການຮັບຮູ້ບົດບາດຂອງການທ່ອງທ່ຽວ ໃນການຊຸກຍູ້ສົ່ງເສີມການ ພັດທະນາເສດຖະ ກິດ ຊຶ່ງທ່ານນາງກ່າວວ່າ: ແຕ່ພາບພົດຂອງເມັກຊິໂກ ໃນຖານະເປັນແຫລ່ງທ່ອງທ່ຽວທີ່ໜ້າໄປທ່ຽວນັ້ນ ໄດ້ຮັບຄວາມ ເສຍຫາຍຍ້ອນຄື້ນຟອງຂອງອາຊະຍາກໍາ ທີ່ໄດ້ກະຕຸ້ນໃຫ້ສອງປະເທດຕົ້ນທາງຂອງນັກ ທ່ອງທ່ຽວທີ່ໄປທ່ຽວເມັກຊິໂກຫລາຍທີ່ສຸດ ກໍຄືສະຫະລັດແລະການາດາ ອອກຄໍາເຕືອນ ໃຫ້ພົນລະເມືອງຂອງຕົນ ຫລີກລ່ຽງຈາກການເດີນທາງ ໄປຍັງເມັກຊິໂກ ແຕ່ເຖິງແມ່ນກໍາລັງປະສົບກັບຄວາມຫຍຸ້ງຍາກດັ່ງກ່າວກໍຕາມ ເມັກຊິໂກກໍໄດ້ສ້າງສະຖິຕິ ດ້ານການທ່ອງທ່ຽວເມື່ອປີຜ່ານມາ ໂດຍມີນັກທ່ອງທ່ຽວຈາກນາໆຊາດ ຈໍານວນຫຼາຍ ກວ່າ 22 ລ້ານຄົນ ເຂົ້າໄປທ່ອງທ່ຽວໃນເມັກຊິໂກ ຊຶ່ງຫຼາຍເປັນປະວັດການ ເມັກຊິໂກເປັນປະເທດທີ່ກວ້າງໃຫຍ່ໄພສານ ແລະເຖິງແມ່ນບາງເຂດຈະເປັນຄືດັ່ງແດນສົງ ຄາມ ແຕ່ເຂດທີ່ເປັນຈຸດທ່ອງທ່ຽວກໍມັກຈະປອດໄພ ຫຼືປອດໄພກວ່າໃນພວກຕົວເມືອງ ທີ່ ນັກທ່ອງທ່ຽວຫລາຍໆຄົນອາໄສຢູ່ ໃນປະເທດຂອງເຂົາເຈົ້າດ້ວຍຊໍ້າ ນັກທຸລະກິດທີ່ອອກກິນເບ້ຍບໍານານແລ້ວ Bob Gebo ແລະພັນລະຍາ Christine ຈາ ລັດແຄລິຟໍເນຍ ເດີນທາງມາຍັງເມືອງຕາກອາກາດ Cabo San Lucas ເມື່ອ 11 ປີກ່ອນ ນໍາເຮືອຫາປາ ແລະໄດ້ຕັດສິນໃຈຖືເອົາບ່ອນນີ້ເປັນບ້ານໄປເລີຍ ລາວກ່າວວ່າ: ຄອບຄົວກີໂບ ກໍເປັນນຶ່ງໃນບັນດາຜູ້ອອກກິນເບ້ຍບໍານານຊາວອາເມຣິກັນ ຫຼາຍພັນຄົນ ທີ່ໄດ້ມາອາໄສໃຊ້ຊີວິດບັ້ນປາຍ ຢູ່ໃນເມັກຊິໂກ ບອບ ກີໂບ ກ່າວອີກວ່າ ລາວແລະພັນລະຍາ ມ່ວນຊື່ນນໍາການພົວພັນແລະໃຊ້ຊີວິດຢູ່ຮ່ວມ ກັບຊາວເມັກຊິໂກ ເຫດຜົນສ່ວນນຶ່ງທີ່ເຮັດໃຫ້ເມືອງຕາກອາກາດຄາໂບສ ມີຄວາມສະຫງົບງຽບປອດໄພດີນັ້ນ ກໍຄື ກໍາລັງຕໍາຫຼວດທ້ອງຖິ່ນ ທີ່ໃຫ້ຄວາມຄຸ້ນກັນ ທີ່ທັງຊາວເມືອງແລະບັນດານັກທ່ອງທ່ຽວ ສາມາດກາງຕໍ່ໄດ້ Alejandro Hope ນັກວິເຄາະດ້ານຄວາມປອດໄພ ກ່າວວ່າ ນັ້ນຄືປັດໃຈຫຼັກ ໃນການຄວບ ຄຸມອາຊະຍາກໍາ ລາວກ່າວຕື່ມວ່າ: ຕໍາຫຼວດແລະທະຫານລັດຖະບານກາງ ເມັກຊິໂກ ທໍາການລາດຕະເວນຢູ່ ໃນ ຫຼບາງເຂດ ບ່ອນທີ່ກໍາລັງຕໍາຫຼວດລັດ ແລະເມືອງ ພາກັນສໍ້ລາດບັງຫຼວງກັນ ຢ່າງຄຶກໂຄມ ຫລືປາບພວກແກ໊ງຢາ ເສບຕິດບໍ່ໄດ້ ແຕ່ທ່ານ Hope ກ່າວວ່າ ຄວາມຮຸນແຮງທີ່ໜັກໜ່ວງທີ່ສຸດເກີດ ຂຶ້ນໄດ້ ເວລາໃດຫາກຂາດການເອົາໃຈ ໃສ່ຕິດຕາມເບິ່ງຂອງອໍານາດທ້ອງຖິ່ນ ທ່ານກ່າວຕໍ່ໄປວ່າ: ທ່ານ Hopes ໃຫ້ຂໍ້ສັງເກດວ່າ ການຈັດຕັ້ງກໍາລັງຕໍາຫຼວດທ້ອງຖິ່ນທີ່ເຂັ້ມແຂງຂຶ້ນ ເມື່ອບໍ່ດົນ ມານີ້ ທີ່ເມືອງຕິຮົວນາ ໃກ້ຊາຍແດນລັດແຄລິຟໍເນຍ ກັບເມືອງ Ciudad Juarez ໃກ້ຊາຍ ແດນລັດເທັກຊັສນັ້ນ ໄດ້ລົດຜ່ອນອັດຕາການຄາດຕະກໍາລົງໄປຢ່າງຫຼວງຫຼາຍ ແລະນອກນີ້ ແລ້ວ ຍັງລົດຜ່ອນກໍລະນີການຖືກບັງຄັບຂູ່ເຂັນ ການລັກພາຕົວແລະການປຸ້ນຈີ້ນັ້ນນໍາ ຊຶ່ງ ທ່ານ Hope ກ່າວວ່າ: ທ່ານ Hope ກ່າວວ່າ ຈະຕ້ອງໃຊ້ເວລາອີກຫຼາຍປີ ແລະການປະຕິບັດງານຢ່າງໜັກໃນເລື່ອງ ຕ່າງໆ ເຊ່ນການປະຕິຮູບດ້ານຕຸລາການ ແລະການເຝິກອົບລົມເຈົ້າໜ້າທີ່ຕໍາຫຼວດ ເພື່ອທີ່ ຈະໃຫ້ບັນລຸສັນຕິພາບ ແລະຄວາມເປັນລະບຽບຮຽບຮ້ອຍ ທີ່ພົນລະເມືອງເມັກຊິໂກແລະຜູ້ ມາທ່ອງທ່ຽວປາດຖະໜາຢາກໃຫ້ມີນັ້ນ